പ്രളയരക്ഷാപ്രവര്ത്തനത്തില് പിണറായി സര്ക്കാര് സമ്ബൂര്ണ്ണ പരാജയം മുഖ്യമന്ത്രി സ്തുതിപാഠകര്ക്ക് നടുവില്, ഗുരുതര വിമര്ശനവുമായി വിഡി സതീശന് VD Satheesan Against CPM കോട്ടയം: പ്രളയദുരന്തം പ്രതിരോധിക്കുന്നതിലും കൈകാര്യം ചെയ്യുന്നതിലും സര്ക്കാര് വന്പരാജയമാണെന്ന രൂക്ഷവിമര്ശനം ആവര്ത്തിച്ച് പ്രതിപക്ഷ നേതാവ് വിഡി സതീശന്. അറബിക്കടലില് രൂപംകൊണ്ട ന്യൂനമര്ദ്ദം കേരളത്തില് വന്നാശം വിതയ്ക്കുമെന്ന് വ്യക്തമായിട്ടും റെഡ് അലര്ട്ട് പ്രഖ്യാപിക്കാന് വൈകിയെന്നും ഉരുള്പൊട്ടലുണ്ടായ കൊക്കയാറില് അപകടം നടന്ന് 21 മണിക്കൂറിന് ശേഷം മാത്രമാണ് സര്ക്കാര് സംവിധാനം രക്ഷാപ്രവര്ത്തനത്തിന് എത്തിയതെന്നും വിഡി സതീശന് ആരോപിച്ചു. ഒരു തരത്തിലുള്ള വിമര്ശനവും അംഗീകരിക്കാനോ കേള്ക്കാനോ സാധിക്കാത്ത അവസ്ഥയിലാണ് മുഖ്യമന്ത്രിയും സര്ക്കാരും. സ്തുതിപാഠകരുടെ നടുവില് നില്ക്കാനാണ് അവര്ക്കിഷ്ടം. സര്ക്കാരിനെ വിമര്ശിക്കുന്നവരെല്ലാം ദേശദ്രോഹികളാണെന്ന മോദിയുടെ സ്റ്റൈലാണ് പിണറായിക്കെന്നും സതീശന് തുറന്നടിച്ചു. അകാരണമായി ലോക്ക് ഡൌണ് നീട്ടിയ സര്ക്കാര് എന്നാല് അതുവഴി സാമ്ബത്തികപ്രതിസന്ധിയിലായവരെ രക്ഷിക്കാന് യാതൊരു നടപടിയും സ്വീകരിച്ചില്ലെന്നും സതീശന് വിമര്ശിച്ചു. കോട്ടയത്ത് മാധ്യമങ്ങോട് സംസാരിക്കുകയായിരുന്നു സതീശന്. വിഡി സതീശന്്റെ വാക്കുകലിങ്ങനെ: സഹകരണബാങ്കുകളില് പോലും മൊറട്ടോറിയം കൊണ്ടു വരാന് സംസ്ഥാന സര്ക്കാര് തയ്യാറായില്ല. ഈ ആഴ്ച ചേര്ന്ന മന്ത്രിസഭായോഗമാണ് റിസര്വ്വ് ബാങ്കിനോട് മൊറട്ടോറിയം നല്കാന് ആവശ്യപ്പെട്ടത്. ഇതേകാര്യം അരഡസന് തവണയെങ്കിലും ഞങ്ങള് നിയമസഭയിലും പുറത്തും ആവശ്യപ്പെട്ടതാണ്. മൊറട്ടോറിയം പ്രഖ്യാപിക്കാതെ ആളുകള് എവിടെ നിന്നും പൈസ അടയ്ക്കും എന്ന് ഞങ്ങള് ചോദിച്ചതാണ്. അങ്ങനെയൊരു നടപടിയിലൂടെ ജനങ്ങള്ക്ക് ധൈര്യം നല്കണമായിരുന്നു. സരിന് മോഹന്്റെ ഭാര്യ പറയുന്നത് കടം നല്കിയവര് വീട്ടില് വന്ന് തെറി പറയുകയായിരുന്നുവെന്നാണ്. അങ്ങനെയൊടുവില് ഈ കുടുംബം അനാഥമായി. ഈ ഒരു കേസ് മാത്രമല്ല എത്ര പേരാണ് ഇതേവരെ ആത്മഹത്യ ചെയ്തത്. എത്രയോ പേര് ആത്മഹത്യയുടെ മുനമ്ബില് നില്ക്കുന്നു. ഇക്കാര്യത്തില് സര്ക്കാര് അടിയന്തരമായി നടപടിയെടുക്കണം. സംസ്ഥാനത്തെ എല്ലാ തരം റിക്കവറി നടപടികളും ഉടന് നിര്ത്തിവയ്ക്കണം. കാര്യങ്ങള് ഒന്നു മെച്ചപ്പെട്ട് വരട്ടേ. ആരും കടം കേറി ജീവിക്കാന് ആഗ്രഹിക്കിലല്ലോ. രണ്ടാം തവണ അധികാരത്തില് വന്നതോടെ ഒരു തരത്തിലുള്ള വിമര്ശനവും അംഗീകരിക്കാന് പറ്റാത്ത നിലയിലാണ് സര്ക്കാരുള്ളത്. സ്തുതിപാഠകരുടെ നടുവിലാണ് മുഖ്യമന്ത്രി. നമ്മുടെ ദുരന്തനിവാരണ അതോറിറ്റി ഒരു പരാജയമാണെന്നാണ് വസ്തുതകളുടെ അടിസ്ഥാനത്തില് ഞങ്ങള് പറഞ്ഞത്. അറബിക്കടലില് രൂപം കൊണ്ട ന്യൂനമര്ദ്ദം കേരളതീരത്തേക്കാണ് നീങ്ങുന്നതെന്ന് നാസയും ഇന്ത്യന് കാലാവസ്ഥാ ഏജന്സികളും വ്യക്തമായി പറഞ്ഞിരുന്നു. അതിതീവ്രമഴയിലേക്കാണ് പോകുന്നതെന്ന് വ്യക്തമായിട്ടും റെഡ് അലര്ട്ട് പ്രഖ്യാപിച്ചില്ല. ശക്തമായ മഴയുണ്ടായ ശേഷം ഉച്ചയ്ക്ക് ഒരു മണിക്കാണ് മഴ മുന്നറിയിപ്പ് വരുന്നത്. 2018 ല് പ്രളയം രൂക്ഷമായി ബാധിച്ച പ്രദേശങ്ങളിലെ ജനപ്രതിനിധികളാണ് ഞങ്ങള്. പുഴകളില് ഒരടി വെള്ളം ഉയര്ന്നാല് എവിടെയൊക്കെ കേറും, രണ്ടടി ഉയര്ന്നാല് എവിടെയൊക്കെ പ്രശ്നമാകും എന്ന് ഞങ്ങള് വിവിധ ഏജന്സികളെ കൊണ്ട് പഠിച്ചു വച്ചിരിക്കുകയാണ്. ഇതൊന്നും സര്ക്കാര് ചെയ്തതല്ല. സര്ക്കാര് ഒന്നും ചെയ്തില്ല. പമ്ബയോ മീനച്ചിലാറോ ഭാരതപ്പുഴയോ ഏത് നദിയോ ആവട്ടെ ഒരടി വെള്ളം പൊങ്ങിയാല് ഏതൊക്കെ പ്രദേശത്തെ ജനങ്ങളെ ബാധിക്കുമെന്ന ബോധ്യം സര്ക്കാരിനുണ്ടാവണം. മഹാപ്രളയത്തിന് ശേഷം എന്തു പഠനമാണ് നടത്തിയത്. നെതര്ലെന്ഡ്സില് പോയി തിരിച്ചു വന്നിട്ട് റൂം ഫോര് റിവര് എന്നു പറഞ്ഞത് മുഖ്യമന്ത്രിയാണ്. എന്നിട്ട് ആ നിലയില് എന്ത് നടപടിയാണ് മുഖ്യമന്ത്രി എടുത്തത്. മഴപ്രളയ മുന്നറിയിപ്പ് സംവിധാനം ശാസ്ത്രീയമായി പുനസംഘടിപ്പിക്കുകയും ശക്തിപ്പെടുത്തുകയും വേണമെന്ന് ഞങ്ങള് പലതവണ ആവശ്യപ്പെട്ടതാണ്. 2018ലും 2019ലും 2021ലും പ്രളയം വരുമ്ബോള് ഇതു തന്നെ ഞങ്ങള് ആവര്ത്തിക്കുകയാണ്. നാല് വര്ഷമായിട്ടും ഒരു പാഠം പഠിച്ചില്ല. ഇതിനെക്കുറിച്ച് എന്തെങ്കിലും ചോദിച്ചാല് രാജ്യദ്രോഹികളും ദേശദ്രോഹികളുമാവുന്ന അവസ്ഥയാണ്. രാവിലെ പത്ത് മണിക്ക് കൊക്കയാറില് മലയിടിഞ്ഞു. അന്നത്തെ ദിവസം എന്തെങ്കിലും ഒരു രക്ഷാപ്രവര്ത്തനം അവിടെ നടന്നോ. പിറ്റേ ദിവസം രാവിലെയാണ് അവിടെ രക്ഷാപ്രവര്ത്തനം നടന്നത്. ജനപ്രതിനിധികള് അവിടെ എത്തിയിട്ടും ഉദ്യോഗസ്ഥര് ആരും സംഭവസ്ഥലത്ത് എത്തിയില്ല. നമ്മള് ദുരന്തസ്ഥലത്ത് പോയി നേരിട്ട് ആളുകളോട് സംസാരിച്ചതാണ്. അഞ്ച് കുഞ്ഞുങ്ങളടക്കം ഭൂമിയുടെ അടിയിലായിട്ടും പിറ്റേദിവസമാണ് സര്ക്കാര് സംവിധാനം അവിടേക്ക് എത്തുന്നത്. ഉരുള്പൊട്ടലുണ്ടായ ശേഷമുള്ള 21 മണിക്കൂറില് ഒന്നും ചെയ്യാന് സര്ക്കാരിനായില്ല. പിന്നെന്തിനാണ് ഇവിടെയൊരു സര്ക്കാര്, എന്തു ദുരന്തനിവാരണ സംവിധാനമാണ് ഇവിടെയുള്ളത്. പ്രളയത്തില് പരിക്കേറ്റ് ആശുപത്രിയിലായ പലരും ദുരിതാവസ്ഥയിലായിരുന്നു. ബന്ധുക്കളെല്ലാം മണ്ണിനടിയിലായി അനാഥരായവര്ക്ക് ആരാണ് ചികിത്സ ഉറപ്പാക്കേണ്ടത്. ജനപ്രതിനിധികളെല്ലാം ദുരന്തബാധിതരുടെ കൂടെയുണ്ടായിരുന്നു. എന്നാല് സര്ക്കാര് സംവിധാനങ്ങളുണ്ടായില്ല. മന്ത്രിമാരെല്ലാം ദുരിതഭൂമിയില് ടൂര് നടത്തിയിട്ട് ഫലമുണ്ടായോ? പ്രതിപക്ഷത്തെ വെറുതെ വിമര്ശിച്ചിട്ട് കാര്യമില്ല. പല കാര്യങ്ങള്ക്കും മുഖ്യമന്ത്രി മറുപടി പറഞ്ഞേ മതിയാവൂ. ഒക്ടോബര് 12ാം തീയതിയിലെ കാലാവസ്ഥാ വകുപ്പിന്്റെ അലര്ട്ട് മുഖ്യമന്ത്രി പരിശോധിക്കണം വരാനിരിക്കുന്ന കാലാവസ്ഥാ മാറ്റത്തെക്കുറിച്ച് വളരെ കൃത്യമായി അതില് പറയുന്നുണ്ട്. കാലാവസ്ഥ മുന്നറിയിപ്പ് നല്കുന്നതില് വീഴ്ച വരുത്തിയ ഉദ്യോഗസ്ഥരെ മുഖ്യമന്ത്രി സംരക്ഷിക്കുന്നത് എന്തിനാണെന്നറിയില്ല. വിഡി സതീശന്്റെ വാക്കുകലിങ്ങനെ: